पाएं अपने शहर की ताज़ा ख़बरें और फ्री ई-पेपरडाउनलोड करें
ब्लॉक की जमदेहीकला की एग्रो खांडसारी मिल में गन्ना बेचने वाले किसानों को राशि का भुगतान दो माह से नहीं किया है। भुगतान नहीं मिलने से 120 किसान परेशान हैं। किसानों का कहना है मिल संचालक लॉकडाउन का बहाना बनाकर रुपयों का भुगतान नहीं कर रहा।
अपने रुपए के लिए किसान मिल में पहुंचते हैं तो वहां से बेरंग लौटना पड़ता है। ग्राम बोरी के किसान कैलाश यादव, रोशन सातनकर ने बताया हमारे गांव में 120 किसान ऐसे हैं, जिनको 2 माह से गन्ने का भुगतान नहीं मिला। वहीं ढाणा के रोशन, हरि ने बताया गन्ने का भुगतान मिल संचालक द्वारा लाॅकडाउन का बहाना बनाकर नहीं किया जा रहा है।
आमला एग्रो खांडसारी के जीएम जीके त्रिपाठी ने बताया किमैं अभी गोरखपुर में हूं। लाॅकडाउन समाप्त होने पर वापस आने पर बकाया भुगतान की स्थिति में कुछ कह पाऊंगा। वैसे हमारे द्वारा किसानों काे गन्ना भुगतान किया भी गया है।
ग्राम खापा के मनोज पटवारी ने बताया 50 हजार के गन्ने के भुगतान के लिए वे दर्जनों बार चक्कर काट चुके हैं, लेकिन राशि नही मिली। किसान बलिराम यादव ने बताया उनके गन्ने का 2 लाख का भुगतान शेष है, वहीं अधिकतर किसानों ने जनवरी में अपना गन्ना मिल में पहुंचाया था, अभी तक उन्हें भी बकाया भुगतान नही दिया गया। संचालकों ने किसानों काे मार्च के बाद भुगतान करने का कहा था लेकिन अप्रैल माह समाप्त होने पर भी गन्ना का बकाया भुगतान नहीं दिया है। वहीं खांडसारी के मैनेजमेंट के लोग व कर्मचारी लाॅकडाउन में लौट गए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn